《留别徐子明奉使闽浙》
明代·韩殷

别酒不停斟，骊驹忽在道。送君千里行，踯躅伤怀抱。

芃芃少女桑，凄凄王孙草。君行何日归，对此令人老。

作者简介：明广东番禺人，字阜民，号雪鸿。景泰五年进士。历仕至刑部郎中。能伸理冤屈，不避权要，人称韩铁笔。尝与给事中白莹赴福建治御史朱荣之狱，守正不阿。有《雪鸿稿》。